не е задължително за сертификатите, подадени в IMSOC. Същият се повтаря в поле II.а.
 I.2a
 Референтен номер в IMSOC
 Това е уникалният буквено-цифрен код, определен от IMSOC. Същият се повтаря в поле II.б.
 Това поле не се попълва, ако сертификатът не е подаден в IMSOC.
 I.3
 Централен компетентен орган
 Посочете наименованието на централния орган в третата държава, издаваща сертификата.
 I.4
 Местен компетентен орган
 Ако е приложимо, посочете наименованието на местния орган в третата държава, издаваща сертификата.
 I.5
 Получател/вносител
 Посочете името и адреса на физическото или юридическото лице, за което е предназначена пратката, в държавата членка по местоназначение или при транзитно преминаване — в третата държава по местоназначение.
 При пратки, преминаващи транзитно през Европейския съюз, това поле се попълва по избор.
 I.6
 Оператор, отговарящ за пратката
 Посочете името и адреса, държавата и кода по ISO на държавата на физическото или юридическото лице в държавата членка, което отговаря за пратката при представянето ѝ на граничния контролен пункт (ГКП) и попълва необходимите декларации пред компетентните органи като вносител или от името на вносителя. Този оператор може да бъде същият като посочения в поле I.5.
 За продукти, преминаващи транзитно през Съюза: полето е задължително.
 За определени животни: полето е задължително, ако това се изисква от съответното законодателство на Съюза.
 За животни и продукти, предназначени за пускане на пазара: полето се попълва по избор.
 I.7
 Държава на произход
 За продукти: посочете наименованието и кода по ISO на държавата, в която стоките са произведени или опаковани (обозначени при етикетирането им с идентификационната маркировка).
 За животни: посочете държавата на пребиваване през изисквания период съгласно посоченото в съответното законодателство на Съюза. За повторно въвеждане в Съюза на регистрирани коне след временен износ за състезания, надбягвания или във връзка с покана за участие в конкретни културни прояви в определени трети държави посочете държавата, от която последно са изпратени.
 При търговия с участието на повече от една трета държава („триъгълна търговия“) за всяка държава на произход трябва да се попълни отделен сертификат.
 I.8
 Регион на произход
 Когато е от значение, за движението на животни или продукти, засегнати от мерки за регионализация в съответствие със законодателството на Съюза, посочете кода на одобрените региони, зони или компартменти съгласно посоченото в Официален вестник на Европейския съюз.
 I.9
 Държава по местоназначение
 Посочете наименованието и кода по ISO на държавата членка по местоназначение на животните или продуктите.
 Ако продуктите преминават транзитно, посочете наименованието и кода по ISO на третата държава по местоназначение.
 I.10
 Регион по местоназначение
 Вж. поле I.8.
 I.11
 Място на изпращане
 Посочете името и адреса, държавата и кода по ISO на държавата на животновъдния(ите) обект(и)/предприятието(ята), от който/които идват животните или продуктите. Когато това се изисква съгласно законодателството на Съюза, посочете неговия регистрационен номер или номер на одобрението.
 За животни: посочете животновъдния обект, където обикновено са отглеждани животните.
 За сперма, овоцити или ембриони, предназначени за изкуствено размножаване, посочете — според случая — центъра за събиране на сперма, екипа за събиране или производство на ембриони, животновъдния обект за обработка на зародишни продукти, центъра за съхранение на зародишни продукти или обособения специализиран животновъден обект. При сперма